Didirišwa tša go Ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Dipotšišo tše Tharo Tšeo Batho ba ka Ratago go di Botšiša Modimo
THUŠO BAKENG SA LAPA Ge o Swanetše go Boela Gae
Ge Motho yo o mo Ratago a Babja
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
Dipotšišo tše Tharo Tšeo Batho ba ka Ratago go di Botšiša Modimo
SUSAN o thomile go ipotšiša dipotšišo ka Modimo ge a na le nywaga e šupa, ge mogwera wa gagwe wa nywaga e senyane e lego Al a be a le sepetlele ka baka la bolwetši bja polio gomme a tsentšwe ka gare ga motšhene wa go mo thuša go hema. O ngwadile ka taba yeo ka kuranteng ya The New York Times ya January 6, 2013.
Mmagwe o arabile ka gore: “Moruti o re Modimo o swanetše go ba a na le mabaka, eupša ga ke tsebe gore e ka ba e le afe.” Ka 1954, e lego nywaga e mebedi ka morago ga moo, go ile gwa hwetšwa sehlare sa polio seo se tlilego ka Jonas Salk, ke moka, mmago Susan a bolela gore mohlomongwe Modimo o hlahlile dinyakišišo tša gagwe.
Ge Susan a hlalosa ka boripana seo se diregilego bjaneng o ngwadile gore: “[Al] o ile a hlokofala nywaga e seswai ka morago ga moo, ka gona ke ile ka ba moilaModimo e bile go be go se na seo se ka mphetošago monagano.”
Go swana le Susan, batho ba bantši bao ba ilego ba tlaišwa ke masetlapelo goba ba bona ge a wela ba bangwe, ba thatafalelwa ke go hwetša dikarabo tše di kgotsofatšago tša dipotšišo tšeo ba nago le tšona ka Modimo. Ba bangwe eba bailaModimo. Ba bangwe ba ka no se gane ka mo go feletšego gore Modimo o gona, eupša ba ba le dipelaelo.
Ke ka baka la’ng go botšišwa potšišo yeo?
Ba bantši ba phethile ka gore: ‘Ge nkabe Modimo a na le lerato o be a tla thibela masetlapelo.’
Lega go le bjalo, Beibele ga e re re amogele dipolelwana tše di se nago mohola tše bjalo ka e rego: “Modimo o šoma ka ditsela tšeo di sa kwešišegego.” Go e na le moo, e re kgothaletša go ithuta ka mo go oketšegilego ka Modimo, le go re thuša go kwešiša lebaka leo a dirago dilo ka tsela yeo. * Re ka ba ra kgona go batamela kgauswi le yena.—Jakobo 4:8.
Ba bangwe ba ka bea mabaka ka gore: ‘Ge e ba Modimo a tšea potego e le bohlokwa, go be go ka se be le boikaketši bjo bokaaka magareng ga bao ba rego ba a mo rapela.’
SEO BEIBELE E SE BOLELAGO: Modimo o hloile boikaketši bjo bo lego bodumeding. (Jeremia 7:29-31; 32:35) Ka nako e swanago, o dumelela batho gore ba be le tokologo ya go ikgethela. Ba bantši bao ba ipolelago gore ba dumela go Modimo ba kgetha go latela dithuto tša madumedi ao ba itlhametšego ona le ditekanyetšo tša bona tša boitshwaro.—Mateo 15:7-9.
Ba bangwe ba ka ipotšiša gore: ‘Ke ka baka la’ng batho ba phela nywaga e 80 goba e 90 feela ke moka ba e hwa? Morero wa go phela nako yeo e kopana ke ofe?’
SEO BEIBELE E SE BOLELAGO: Le ge batho ba bantši ba bona bophelo bja rena bjo bokopana e le bohlatse bja go se be gona ga Modimo, tlholo e nea bohlatse bjo bo lekanego bja gore go na le Mmopi. (Baroma 1:20) O dirile dilo tše ka morero, gomme lebaka la go ba gona ga rena le tswalana kgauswi kudu le morero wa gagwe. Modimo o bopile batho e le gore ba phele ka mo go sa felego mo lefaseng gomme ga se a lebala morero wa gagwe.—Psalme 37:11, 29; Jesaya 55:11.
^ par. 22 Bakeng sa tsebišo e oketšegilego, bona kgaolo 15 ya puku ya Ke Eng Seo ge e le Gabotse Beibele e se Rutago? yeo e gatišitšwego ke Dihlatse tša Jehofa. E hwetšagala le go www.jw.org/nso.
^ par. 28 Bakeng sa tsebišo e oketšegilego, bona kgaolo 3 ya puku ya Ke Eng Seo ge e le Gabotse Beibele e se Rutago? yeo e gatišitšwego ke Dihlatse tša Jehofa. E hwetšagala le go www.jw.org/nso.
O HWEDITŠE DIKARABO TŠA DIPOTŠIŠO TŠA GAGWE
Ge Harry e sa le mošemanyana o be a sa kwešiše lebaka leo ka lona Modimo yo lerato a dumelelago tlaišego. Ge e sa le lesogana o ile a bona dintwa tšeo di boifišago gomme a botšiša gore: “Ge e ba go na le Mmopi yo matla ohle, ke ka baka la’ng a dumelela maemo a bjalo a tlaiša batho ba bantši gakaaka, kudukudu bana bao ba se nago molato?”
Harry o ile a tšwela pele a na le dipotšišo tše bjalo go sa šetšwe go ba ga gagwe le thuto ya yunibesithi le go dira nyakišišo madumeding a mantši. Ka morago ga go tshwenywa ke taba yeo ka nywaga e mentši, o ile a phetha ka gore “mohlomongwe ga go na Modimo.”
Dikarabo tše di dirile mo gogolo go feta go kgotsofatša kganyogo ya Harry ya go nyaka go tseba ka dipotšišo tša bohlokwa. Di mo thušitše go kgotlelela masetlapelo ao a ilego a mo wela ka morago bophelong.
DITABA TŠE DIBOTSE TŠE DI TŠWAGO GO MODIMO!
Na Madumedi ka Moka a a Swana? Na Modimo o a Amogela ka Moka?
Dilo tše pedi tšeo di bolelwago ka Beibeleng di nea karabo.
October 2015 _ Dipotšišo tše Tharo Tšeo Batho ba ka Ratago go di Botšiša Modimo
Re ka Hwetša Kae Dikarabo tša Dipotšišo tša Bohlokwa Bophelong?
Ditaba tše Dibotse ka Bodumedi ke Dife?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG